b'\n_START_ARTICLE_\nSusie Q (pesem)\n_START_PARAGRAPH_\nSusie Q je skladba pevca in kitarista Dalea Hawkinsa. Originalna pesem je leta 1957 zasedla 27. mesto na ameri\xc5\xa1ki pop glasbeni lestvici. Kot soavtorja pesmi sta bila ob izidu imenovana tudi lastnik glasbene zalo\xc5\xbebe Jewel Records, Stan Lewis ter Eleanor Broadwater, \xc5\xbeena glasbenega DJ-a iz Nashvilla Genea Noblesa._NEWLINE_Pesem je bila od izida ve\xc4\x8dkrat predelana in izdana v ve\xc4\x8d priredbah (poznana so imena Suzie Q, Suzy Q ter Suzi Q). Ena najbolj znanih priredb je pesem, ki jo je leta 1968 na svojem prvem albumu izdala skupina Creedence Clearwater Revival.'